Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 72/14)

Obvestilo se objavi v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„SOAVE“

Referenčna številka: PDO-IT-A0472-AM05

Datum sporočila: 2. december 2019

OPIS ODOBRENIH SPREMEMB IN RAZLOGI ZANJE

1. Formalna sprememba

Kadar gre za vina vrste „classico“, se izraz „podobmočje“ nadomesti z izrazom „navedba“.

Gre za formalno spremembo, da se upošteva natančno navajanje, določeno z nacionalno zakonodajo.

Ta sprememba se nanaša na člen 1 specifikacije proizvoda in ne spreminja enotnega dokumenta.

2. Gojitvene oblike vinske trte

Gojitvenim oblikam vinske trte sta bili dodani ženevska dvojna zavesa (GDC – Geneva double courtain) in latnik v vseh svojih različicah.

Ta sprememba ustreza potrebi po prilagoditvi specifikacije proizvoda novi dinamiki razvoja sodobnejših in inovativnejših sistemov gojenja (zlasti različnih novih oblik „latnika“) in potrebi, da se z agronomskega vidika odgovori na podnebne spremembe.

Ta sprememba se nanaša na člen 4 specifikacije proizvoda in ne spreminja enotnega dokumenta.

3. Gostota trsov na hektar

Kar zadeva gostoto trsov na hektar (ki ne sme biti manjša od 3 300), je črtan sklic na uredbo z dne 7. maja 1998.

Gre za formalno spremembo glede na to, da mora gostota novih zasaditev vinograda znašati najmanj 3 300 trsov na hektar.

Ta sprememba se nanaša na člen 4 specifikacije proizvoda in ne spreminja enotnega dokumenta.

4. Navajanje dodatnih geografskih enot pri označevanju vin z ZOP „Soave“

Pri vinih z ZOP „Soave“ je dovoljeno sklicevanje na dodatne geografske enote, ki so manjše od območja proizvodnje označbe, se nahajajo na istem območju proizvodnje in so navedene na določenem seznamu, pod pogojem, da se proizvod proizvaja ločeno in je posebej naveden v letni prijavi pridelave grozdja.

Namen sklicevanja na manjše geografske enote posebne vrednosti, ki se nahajajo na zamejenem območju proizvodnje in so lokalizirane po skrbnem določanju namembnosti zemljišč, je bil bolje opredeliti izvor vina in s tem okrepiti njegovo povezavo z ozemljem.

Ta sprememba se nanaša na člen 7 specifikacije proizvoda in oddelek 1.9 - Dodatni pogoji - enotnega dokumenta.

5. Uporaba izraza „vinograd“

V opisu vin s kontrolirano označbo porekla „Soave“, „Soave classico“ in „Soave Colli Scaligeri“ je mogoče uporabiti izraz „vinograd“ pod pogojem, da mu sledi ustrezno ime kraja, zadevna površina je ločeno navedena v registru vinogradov, pri vinifikaciji, obdelavi in skladiščenju vina se uporabljajo ločene posode, izraz, ki mu sledi ime kraja, pa je naveden v prijavi pridelanega grozdja bodisi v registrih bodisi v spremnih dokumentih.

Možnost, da se na etiketi v skladu z nacionalno zakonodajo navede izraz „vinograd“, ki mu sledi ime zadevnega kraja ali tradicionalno ime, podjetjem omogoča, da pri svoji proizvodnji izkoristijo potencial nekaterih vinogradov.

Ta sprememba se nanaša na člen 7 specifikacije proizvoda in ne spreminja enotnega dokumenta.

ENOTNI DOKUMENT

1. Ime proizvoda

„Soave“

2. Vrsta geografske označbe

ZOP – Zaščitena označba porekla

3. Kategorije proizvodov vinske trte

1. Vino

5. Kakovostno peneče vino

4. Opis vina

„Soave“ (vključno s „Soave classico“ in „Soave Colli Scaligeri“)

barva: slamnato rumena, ki včasih prehaja v zelenkasto;

vonj: značilen, z intenzivno in prefinjeno aromo;

okus: polsuh, srednjega telesa in skladen, rahlo grenkast;

najmanjši volumenski delež skupnega alkohola: znaša 10,5 vol. % za „Soave“ ter 11 vol. % za „Soave classico“ in „Soave Colli Scaligeri“;

najmanjši ekstrakt brez sladkorja: 15 g/l za „Soave“ ter 16 g/l za „Soave classico“ in za „Soave Colli Scaligeri“

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Peneče vino „Soave“ (vključno s penečim vinom „Soave classico“ in „Soave Colli Scaligeri“)

pena: fina in obstojna;

barva: slamnato rumena, ki včasih prehaja v sijočo zelenkasto;

vonj: značilen, z intenzivno in prefinjeno aromo;

okus: srednje telesa, skladen, rahlo grenkast v vrstah vina izredno suh ali zelo suh ali suh ali polsuh;

najmanjši volumenski delež skupnega alkohola: 11 vol. %;

najmanjši ekstrakt brez sladkorja: 15 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 5 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

a. Osnovni enološki postopki

JIH NI.

b. Največji donosi

„Soave“, peneče vino „Soave“

15 000 kilogramov grozdja na hektar

„Soave classico“, tudi peneče vino „Soave Colli Scaligeri“, tudi peneče vino

14 000 kilogramov grozdja na hektar

6. Razmejeno geografsko območje

A) Grozdje za proizvodnjo vin s kontrolirano označbo porekla „Soave“ se mora pridelovati na območju, ki v celoti ali delno vključuje ozemlje občin Soave, Monteforte d’Alpone, San Martino Buon Albergo, Mezzane di Sotto, Roncà, Montecchia di Crosara, San Giovanni Ilarione, Cazzano di Tramigna, Colognola ai Colli, Caldiero, Illasi in Lavagno v pokrajini Verona.

B) Grozdje za proizvodnjo vina „Soave classico“ se mora pridelovati na območju, ki je odobreno z ministrsko uredbo z dne 23. oktobra 1931 (italijanski uradni list št. 289 z dne 16. decembra 1931), ki vključuje del ozemlja občin Soave in Monteforte d’Alpone.

C) Grozdje za proizvodnjo vin „Soave“, označenih z dodatno navedbo podobmočja „Colli Scaligeri“, se mora pridelovati na območju, ki v celoti ali delno vključuje ozemlje San Martino Buon Albergo, Lavagno, Mezzane, Illasi, Cazzano di Tramigna, Caldiero, Colognola ai Colli e Costeggiola di Soave, Monteforte d’Alpone, Montecchia di Crosara, Roncà in San Giovanni Ilarione.

7. Glavne sorte vinske trte

Chardonnay B.

Garganega B.

Trebbiano di soave B. - trebbiano

8. Opis povezave

„Soave“

Mineralne tla na imajo poseben vpliv na vrenje grozdnega mošta, pridobljenega iz grozdja garganega in trebbiano di soave, kar da tem vinom značilen mineralen okus. Tradicionalni sistemi gojenja v obliki veronskega latnika omogočajo dobro zrelost grozdja in njegovo zdravje, ki spodbujata razvoj arom po mandljih in belem cvetju v vinih. „Soave“ s kontrolirano označbo porekla je uravnoteženo vino z vonjavami po eksotičnem sadju, agrumih in začimbah; vrsta vina „classico“ ima rahlo mineralne arome, s polnim in aromatičnim okusom, če se pred stekleničenjem nekaj mesecev pusti na drožeh, lahko ustvari kompleksnost in okroglost. Območje je bilo priznano s kraljevo uredbo leta 1931; kontrolirana označba porekla pa leta 1968.

9. Bistveni dodatni pogoji (pakiranje, označevanje, ostale zahteve)

Uporaba dodatnih geografskih enot

Pravni okvir:

zakonodaja EU

Vrsta dodatnega pogoja:

Dodatne določbe o označevanju

Pri označevanju in predstavitvi vin „Soave “ in „Soave classico“ in „Soave Colli Scaligeri“ so lahko navedene naslednje dodatne geografske enote:

1. Brognoligo

2. Broia

3. Ca’ del vento

4. Campagnola

5. Carbonare

6. Casarsa

7. Castelcerino

8. Castellaro

9. Colombara

10. Corte del Durlo

11. Costalta

12. Costalunga

13. Coste

14. Costeggiola

15. Croce

16. Duello

17. Fittà

18. Froscà

19. Foscarino

20. Menini

21. Monte di Colognola

22. Monte Grande

23. Paradiso

24. Pigno

25. Ponsara

26. Pressoni

27. Roncà - Monte Calvarina

28. Rugate

29. Sengialta

30. Tenda

31. Tremenalto

32. Volpare

33. Zoppega

Povezava na specifikacijo proizvoda

https://www.politicheagricole.it/flex/cm/pages/ServeBLOB.php/L/IT/IDPagina/14701

(1) UL L 9, 11.1.2019, str. 2.